कर्मचारी को हटाने के विरोध में प्रदर्शन
रतलाम | वडोदरा मंडल में रेल कर्मचारियों को रेल सेवा से हटाने की कार्रवाई का वेस्टर्न रेलवे मजदूर संघ ने मंगलवार को विरोध किया। कर्मचारियों ने दोपहर 12.30 बजे डीआरएम कार्यालय परिसर में नारेबाजी की। दीपक भारद्वाज ने बताया वेस्टर्न रेलवे में वडोदरा मंडल में अधिकारियों ने एसएसई राकेश कुमार और पीवे वडोदरा को 3 मार्च को रेल सेवा से रिमूव कर दिया है। कार्रवाई की महामंत्री जेजी माहूरकर ने निंदा की व एनएफआईआर के महामंत्री एम. रघुवैया ने बोर्ड अधिकारियों से बात की। मजदूर संघ कार्यकर्ताओं ने जबड़ी हादसे के घायलों की मदद की। रफीक मोहम्मद, राजेंद्र पाटिल, मनीष गोठवाल, योगेश पाल, चंपालाल गडवानी आदि मौजूद थे।
hin_Deva hin_Deva